

РЕПУБЛИКА СРБИЈА

НАРОДНА СКУПШТИНА

Одбор за спољне послове

06 Број: 06-2/138-19

3. јун 2019. године

Б е о г р а д

На основу члана 70. став 1. алинеја прва Пословника Народне скупштине

С А З И В А М

**73**. СЕДНИЦУ ОДБОРА ЗА СПОЉНЕ ПОСЛОВЕ

ЗА **СРЕДУ 5. ЈУН 2019**. ГОДИНЕ,

СА ПОЧЕТКОМ У **11,00** ЧАСОВА

За ову седницу предлажем следећи

**Д н е в н и р е д**

1. **Предлог да Одбор за спољне послове одржи јавно слушање на тему „Представљање првог националног извештаја о спровођењу Циљева одрживог развоја“**

**2. Редовне активности сталних делегација**

2.1. Учешће на 6. Пленарној седници Парламентарне скупштине Процеса сарадње у Југоисточној Европи, која се одржава од 21. до 22. јуна 2019. године у Сарајеву, Босна и Херцеговина;

**3. Извештаји о реализованим посетама**

3.1. Извештај о учешћу шефа сталне делегације Народне скупштине Републике Србије у Интерпарламентарној скупштини православља на састанку Међународног секретаријата и председника и известилаца одбора ИСП, одржаном у Лимасолу, Република Кипар, од 2. до 5. априла 2019. године;

3.2. Извештај о учешћу председника Одбора за просторно планирање, саобраћај, инфраструктуру и телекомуникације Катарине Ракић и Снежане Б. Петровић у студијској посети Словенији, Љубљана, од 13. до 14. маја 2019. године;

3.3. Извештај о посети делегације Парламентарне групе пријатељства са Србијом Парламента Републике Кореје, 17. маја 2019. године;

**4. Реализовани парламентарни контакти**

4.1. Забелешка о разговору потпредседника Народне скупштине Републике Србије Ђорђа Милићевића и председника Одбора за међународна питања Државне Думе Федералне скупштине Руске Федерације Леонида Слуцког, одржаном 21. маја 2019. године у Београду.

**5. Реализовани остали контакти**

5.1. Забелешка о разговору чланова Посланичке групе пријатељства са Словенијом у Народној скупштини, на челу са Милијом Милетићем, председником Групе, са Изтоком Јарцом, амбасадором Словеније у Београду, одржаном 22. маја 2019. године;

**6. Посланичке групе пријатељства**

6.1. Формирање Посланичке групе пријатељства са Албанијом;

6.2. Промене у саставу посланичких група пријатељства са Словенијом, Француском, Аустријом, Шпанијом, Русијом, Грчком, Мађарском, САД, Кином, Кипром и Турском.

**7. Разно**

Седница ће се одржати у Дому Народне скупштине, Трг Николе Пашића 13, у сали II.

Моле се чланови Одбора да у случају спречености да присуствују седници Одбора, о томе обавесте своје заменике у Одбору.

ПРЕДСЕДНИК ОДБОРА

Проф. др Жарко Обрадовић, с.р.